Bybel-Media Nuusbrief: 14 Mei 2018
Die volgende nuusbrief sal weer op 11 Junie 2018 verskyn, aangesien enkele lede van Bybel-Media se bestuur vir 15 dae uitstedig op 'n besoek aan Indië sal wees.
Nuusbrief 9 / 2018
Om reg te stel - Ernst Conradie
Wat verg dit om dinge reg te stel as dit eers verkeerd geloop het? Dit is reeds moeilik wanneer iets tussen mense verkeerd loop, maar nog veel ingewikkelder as dit tussen groepe, organisasies en hele samelewings verkeerd loop. En tussen God en mens, Skepper en skepping?
Regverdiging en geregtigheid is twee woorde wat verduidelik wat dit verg om dinge reg te stel. Al twee is belangrik, veral in die gereformeerde tradisie, maar dit is besonder moeilik om reg te laat geskied aan regverdiging én geregtigheid. Hierdie boek gaan oor daardie “én”.
Die probleem is dat baie mense wat graag oor regverdiging praat nie ewe opgewonde oor geregtigheid is nie, terwyl die omgekeerde ook geld. Hoe, dan, kan regverdiging en geregtigheid sáám herwin word?
Ernst Conradie is senior professor in die Departement Godsdiens en Teologie aan die Universiteit van Wes-Kaapland en werk veral in die veld van Christelike ekoteologie.